**Povestea toamnei**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Imbrăcată-n voaluri calde arămii,

Intinsă pe un pat enorm de frunze,

Te văd mereu în orele târzii

Si-ți simt dorința vie-a unei muze.

Si n-are nimeni dreptul să m-acuze

Că văd în jocul frunzelor ceresc,

Supuși dansând in aer doar s-amuze

Un chip suav angelic dar regesc.

Doar, doar s-ar îndura să mai rămână

Si Iarna grea și aspră s-o înfrunte,

S-o-ntarzie din drum măcar o lună,

Să mai amâne gerul vremii crunte.

Dar zarurile lumii-s aruncate,

Căci rostul lor așa a fost să fie,

Prințesa Iarnă în mantii fermecate

Incet se-apropie de-a noastră glie.

Sunt coapte-acum gutuile în ram,

Ne luăm adio, deci, frumoasă doamnă

Si de-oi veni la fel ca-n fiecare an

Promit că ne vom revedea... la toamnă.

Căprar Florin